..............(sz.) napirend

Előterjesztve: Kerületfejlesztési és

Településüzemeltetési Bizottsághoz

**E L Ő T E R J E S Z T É S**

**A Képviselő-testület 2016. november 24-i rendes ülésére**

**Tárgy:** Javaslat a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosítására

**Készítette:** …………………………………..

Vajthó Gábor

Irodavezető

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 14/2010. (VI.24.) önkormányzati rendelete (továbbiakban: **R.**) tartalmazza a II. kerület területén a fizető várakozásra vonatkozó szabályokat.

I. 2016. október 17-étől bővült a kerületi tulajdonú közterületeken kijelölt fizető övezet. Továbbá Budapest Főváros Önkormányzatával kötött együttműködési megállapodás (533-534/2016. (IV.27.) Főv. Kgy.) értelmében 2016. november 2-ától a II. kerület területén lévő Fővárosi tulajdonban álló közúti várakozóhelyek üzemeltetését a Budapest Főváros II. Kerületi Önkormányzat látja el a Budapest II. kerületi Polgármesteri Hivatal Városrendészeti és Környezetvédelmi Iroda útján. A fentiek okán a II. kerület területén a fizető várakozási övezetbe bevont várakozóhelyek száma növekszik. A bővítés miatt szükséges a rendelet 1. számú mellékletének módosítása.

II. A Polgármesteri Hivatal az ügyfelek hatékonyabb kiszolgálása és a gyorsabb ügyintézés érdekében elektronikus ügyintézési rendszert kíván bevezetni a lakossági és gazdálkodói várakozási hozzájárulások ügyintézése során.

A Közigazgatási és Elektronikus Közszolgáltatások Központi Hivatala az adatszolgáltatás biztosításához előírja a rendelet ezirányú módosítását.

A Közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket) 8.§-a lehetőséget nyújt az elektronikus úton történő ügyintézésre.

Az elektronikus ügyintézés szabályait a Ket, valamint az elektronikus ügyintézés részletes szabályairól szóló 85/2012. (IV.21.) Korm. rendelet tartalmazza.

III. A rendelet módosítását indokolja, hogy a jelenlegi szabályozás a gazdálkodói várakozási hozzájárulás kiadásának és cseréjének eljárási költségtérítési összegét nem tartalmazza, ezért ennek feltüntetése szükséges, továbbá a lakossági várakozási engedélyeknél az engedély „pótlása” megnevezés okafogyottá vált.

Emellett a rendeletben szükséges a Kerületfejlesztési és Településüzemeltetési Bizottság nevének korrigálása.

A fentiekre tekintettel szükségessé vált az R. módosítása. Az előterjesztést a Kerületfejlesztési és Településüzemeltetési Bizottság megtárgyalja. A bizottság a véleményét a testületi ülésen fogja ismertetni.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

A Képviselő-testület Magyarország Alaptörvénye 32. cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv**) 42. § 1. pontjában foglalt felhatalmazás alapján, a Mötv. 13.§ (1) bekezdés 2. pontjában foglalt, mint ellátandó helyi önkormányzati feladat tekintetében jogosult a rendelet-módosítás tárgyában dönteni.

*A rendelet elfogadásához minősített többségű szavazati arány szükséges.*

Budapest, 2016. november 9.

**Dr. Láng Zsolt**

**polgármester**

**Budapest Főváros II. Kerületi Önkormányzat** **Képviselő - testületének …./2016.(……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| R. 3.§  3.§  (4) Kérelemre a várakozási övezetekben található összes fizető várakozóhely 5%-ának megfelelő számú lakossági várakozási engedély adható ki az (1) és (2) bekezdésben meghatározott feltételek hiányában. A benyújtott kérelmek elbírálásának szempontjait a Településüzemeltetési Bizottság állapítja meg. | **1.§**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet (a továbbiakban: **R.**)  3.§ (4) bekezdése az alábbiak szerint módosul:  3.§  (4) Kérelemre a várakozási övezetekben található összes fizető várakozóhely 5%-ának megfelelő számú lakossági várakozási engedély adható ki az (1) és (2) bekezdésben meghatározott feltételek hiányában. A benyújtott kérelmek elbírálásának szempontjait **a Kerületfejlesztési és Településüzemeltetési Bizottság** állapítja meg. |
| *R.4****.*** *§*  4.§  (1) Gazdálkodói várakozási hozzájárulás kérelemre a várakozási övezet területén székhellyel, telephellyel vagy fiókteleppel rendelkező gazdálkodónak adható, az általa megjelölt olyan személygépkocsikra, amelyeknek a gazdálkodó az üzemben tartója.  (2) A gazdálkodói várakozási hozzájárulás kiadásának feltételei:  *a)* a költségtérítés megfizetése,  *b)* a gépjárműadó megfizetésének vagy adómentességének igazolása, és  *c)* a kérelem beadásának időpontjában – a parkolás-üzemeltető nyilvántartása szerint – a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díjkülönbözet és pótdíj tartozás.  (3) A gazdálkodói várakozási hozzájárulás az adott zónában lévő kerületi önkormányzati tulajdonú közúti várakozóhelyeken és fővárosi önkormányzati tulajdonú közúti várakozóhelyeken kedvezményes díjú és üzemidőn belül időtartam korlátozás nélküli várakozásra jogosít.  (4) Az önkormányzat által nyújtott díjkedvezmény mértéke: 50%.  (5) A gazdálkodói várakozási hozzájárulás alapján a kedvezményeket a gazdálkodói parkoló kártya vagy a mobiltelefonos parkolási díjfizetési rendszer biztosítja. A gazdálkodói parkoló kártyával a parkolójegy kiadó automatánál parkolójegyet kell váltani, amelyet a gépjármű első szélvédő üvege mögött, kívülről jól látható helyen és érvényességének ellenőrzését biztosítva, teljes egészében láthatóan és olvasható módon kell elhelyezni. | **2. §**  Az R.4. §-a kiegészül az alábbi (6) bekezdéssel:  4.§  **(6) A gazdálkodói hozzájárulás kiváltásának és cseréjének eljárási költségtérítési összege 2000,-Ft., amely az eljárás megkezdését követően nem igényelhető vissza.** |
| R.6.§      6.§  (5) A várakozási hozzájárulás cseréjéért és pótlásáért – az érvényes igazolvánnyal rendelkező mozgáskorlátozottak kivételével – 1000 forint költségtérítést kell fizetni. | **3.§**  Az R. 6.§ (5) bekezdése az alábbiak szerint módosul :  6.§  **(5)** **A várakozási hozzájárulás cseréjéért – az érvényes igazolvánnyal rendelkező mozgáskorlátozottak kivételével – 1000,-Ft. költségtérítést kell fizetni.** |
| R. 7.§    7.§   1. A Településüzemeltetési Bizottság dönt:    * + a kizárólagos használatú várakozóhelyek létesítéséhez történő önkormányzati hozzájárulás kiadásáról      + várakozási megváltási díj nemfizetése esetén a kizárólagos használatú várakozóhely megszüntetésének kezdeményezéséről. | **4.§**  Az R. 7.§- a az alábbiak szerint módosul :  7.§  **A Kerületfejlesztési és Településüzemeltetési**  **Bizottság** dönt:   * + - a kizárólagos használatú várakozóhelyek létesítéséhez történő önkormányzati hozzájárulás kiadásáról   - várakozási megváltási díj nemfizetése esetén a kizárólagos használatú várakozóhely megszüntetésének kezdeményezéséről. |
| Az R. 8. §:  8*. §*  (1) A lakossági várakozási hozzájárulás, a gazdálkodói várakozási hozzájárulás és az egészségügyi várakozási hozzájárulás kiadása iránti kérelmet - írásban - a polgármesterhez kell benyújtani. A polgármester a kérelemről 5 munkanapon belül dönt.  (2) A polgármester döntése ellen illetékmentes fellebbezéssel a Képviselő-testülethez lehet fordulni.  (3) A kérelemnek tartalmaznia kell:  *a)* a kérelmező nevét, állandó lakcímét, születési helyét, idejét, nem magánszemély kérelmező esetén az elnevezést, székhelyét, telephelyét, adóigazgatási számát, a képviselő nevét, címét,  *b)* a jármű kategóriájának, illetve típusának megnevezését, forgalmi rendszámát, a forgalmi engedély számát,  *c)* az övezet, vagy a várakozási terület megnevezését, az engedély típusát és kiadásának indokait, és  *d)* aláírt nyilatkozatot, melyben a kérelmező tudomásul veszi, hogy amennyiben a gépjárműadó tekintetében 30 napon túli tartozása keletkezik, úgy az engedélye visszavonásra kerül. | **5. §**  Az R. 8.§-a az alábbiak szerint módosul :  8*. §*  (1) A lakossági várakozási hozzájárulás, a gazdálkodói várakozási hozzájárulás és az egészségügyi várakozási hozzájárulás kiadása iránti kérelmet - írásban - a polgármesterhez kell benyújtani.  **(2)** **A kérelemnek tartalmaznia kell:**   1. **a kérelmező nevét, állandó lakcímét, születési helyét, idejét, anyja nevét, elérhetőségét (telefonszámát)** 2. **nem magánszemély kérelmező esetén az elnevezést, székhelyét, telephelyét, adószámát, a képviselő nevét, címét,**   ***c)* a jármű kategóriájának, illetve típusának megnevezését, forgalmi rendszámát, a forgalmi engedély számát,**  ***d)* az övezet, vagy a várakozási terület megnevezését, az engedély típusát és kiadásának indokait,**  **e) a kérelmező arra vonatkozó nyilatkozatát, hogy a kérelem beadásának időpontjában – a parkolás-üzemeltető nyilvántartása szerint – a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíj tartozása,**  **f) a kérelmező nyilatkozatát arról, hogy a kérelem beadásának időpontjában az Önkormányzattal szemben helyi adó vagy más jogcímen tartozása nem áll fenn,**  ***g)* aláírt nyilatkozatot, melyben a kérelmező tudomásul veszi, hogy amennyiben a gépjárműadó tekintetében 30 napon túli tartozása keletkezik, úgy az engedélye visszavonásra kerül.**  ***(*3) A lakossági várakozási hozzájárulás, valamint a gazdálkodói várakozási hozzájárulás kiadásával kapcsolatos ügyek a** [**https://ugyfelablak.masodikkerulet.hu**](https://ugyfelablak.masodikkerulet.hu) **weboldalon működtetett e-ügyintézési rendszer igénybevételével, elektronikus úton is intézhetők.**  **(4) Az elektronikus ügyintézésre kizárólag a (3) bekezdésben megjelölt weboldalon az ügyfél regisztrációját követően van lehetőség.**  **(5) Az elektronikus úton benyújtott kérelemnek tartalmaznia kell:**   1. **e rendelet 8.§ (2) bekezdésének a)-f) pontjában megjelölt adatokat és nyilatkozatokat,** 2. **a kérelmező hozzájáruló nyilatkozatát ahhoz, hogy a kérelemben közölt személyes adatainak ellenőrzése és az engedélyre jogosultság feltételeinek megállapítása céljából az Önkormányzat polgármestere a személyi adat- és lakcímnyilvántartásból, a közúti közlekedési járműnyilvántartásból, továbbá a gépjárműadó, a helyi adó nyilvántartásból adatot igényeljen, valamint az említett nyilvántartásokat és a kiadott hozzájárulások nyilvántartását összekapcsolhassa,**   **c) a kérelmező beleegyező nyilatkozatát, amelyben tudomásul veszi, hogy amennyiben a gépjárműadó tekintetében 30 napon túli tartozása keletkezik, úgy az engedélye visszavonásra kerül.**  **(6) A papír alapon és az elektronikus úton benyújtott kérelemhez mellékelni kell**   1. **a költségtérítés megfizetését igazoló átutalási megbízást vagy annak másolatát,** 2. **az illetékes önkormányzati adóhatóság igazolását a gépjárműadó megfizetéséről vagy az adómentességről, továbbá a gépjármű forgalomba tarthatóságát igazoló okmány másolatát, ha a gépjárművel kapcsolatos adóztatási feladatokat nem a Budapest II. kerületi önkormányzati adóhatóság látja el,** 3. **a munkáltatótól kizárólagos használatba kapott, a munkáltató által üzemben tartott, vagy lízingelt, vagy tartósan bérelt személygépkocsi esetén a munkáltató erről szóló igazolását.**   **(7) A kiadott hozzájárulás tartalmazza**   1. **az önkormányzat megnevezését, címerét, pecsétjének lenyomatát,** 2. **a hozzájárulás sorszámát,** 3. **a hozzájárulás érvényességi idejét,** 4. **az övezet, a zóna megnevezését,** 5. **a gépjármű gyártmányát, forgalmi rendszámát.**   **(8) A kiadott hozzájárulásokról nyilvántartást kell vezetni, amely tartalmazza:**   1. **a 8.§ (5) bekezdésének a) – c) pontjában és a 8.§ (7) bekezdésének b) – d) pontjában meghatározott adatokat,** 2. **a hozzájárulás cseréje, visszavonása esetén ennek tényét.**   **(9) A polgármester a kérelemről 5 munkanapon belül dönt. A polgármester döntése ellen – a határozat közlésétől számított 15 napon belül- fellebbezéssel a Képviselő-testülethez lehet fordulni.** |
|  | **6.§**  Az R. melléklete helyébe a jelen rendelet melléklete lép. |
|  | **7.§.**  E rendelet a kihirdetést követő napon lép hatályba. |

**Budapest Főváros II. Kerületi Önkormányzat** **Képviselő - testületének …./2016.(……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv.**) 42. § 1. pontja alapján és a Mötv. 13.§ (1) bekezdés 2. pontjában foglalt, mint ellátandó helyi önkormányzati feladat vonatkozásában a következő rendeletet alkotja.

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet (a továbbiakban: **R.**) 3.§ (4) bekezdése az alábbiak szerint módosul:

„(4*) Kérelemre a várakozási övezetekben található összes fizető várakozóhely 5%-ának megfelelő számú lakossági várakozási engedély adható ki az (1) és (2) bekezdésben meghatározott feltételek hiányában. A benyújtott kérelmek elbírálásának szempontjait a Kerületfejlesztési és Településüzemeltetési Bizottság állapítja meg.”*

**2.§**

Az R. 4 § -a kiegészül az alábbi (6) bekezdéssel:

*„(6) A gazdálkodói hozzájárulás kiváltásának és cseréjének eljárási költségtérítési összege 2000,-Ft., amely az eljárás megkezdését követően nem igényelhető vissza*.”

**3.§**

Az R. 6.§ (5) bekezdése az alábbiak szerint módosul:

„(*5) A várakozási hozzájárulás cseréjéért – az érvényes igazolvánnyal rendelkező mozgáskorlátozottak kivételével – 1000,-Ft. költségtérítést kell fizetni***.”**

**4.§**

Az R. 7.§- a az alábbiak szerint módosul:

„*A Kerületfejlesztési és Településüzemeltetési Bizottság dönt:*

* + - *a kizárólagos használatú várakozóhelyek létesítéséhez történő önkormányzati hozzájárulás kiadásáról*

*- várakozási megváltási díj nemfizetése esetén a kizárólagos használatú*

*várakozóhely megszüntetésének kezdeményezéséről.”*

**5.§**

Az R. 8.§-a az alábbiak szerint módosul :

*„(1) A lakossági várakozási hozzájárulás, a gazdálkodói várakozási hozzájárulás és az egészségügyi várakozási hozzájárulás kiadása iránti kérelmet - írásban - a polgármesterhez kell benyújtani.*

*(2) A kérelemnek tartalmaznia kell:*

1. *a kérelmező nevét, állandó lakcímét, születési helyét, idejét, anyja nevét, elérhetőségét (telefonszámát)*
2. *nem magánszemély kérelmező esetén az elnevezést, székhelyét, telephelyét, adószámát, a képviselő nevét, címét,*

*c) a jármű kategóriájának, illetve típusának megnevezését, forgalmi rendszámát, a forgalmi engedély számát,*

*d) az övezet, vagy a várakozási terület megnevezését, az engedély típusát és kiadásának indokait,*

*e) a kérelmező arra vonatkozó nyilatkozatát, hogy a kérelem beadásának**időpontjában – a parkolás-üzemeltető nyilvántartása szerint – a kérelmezett gépjárműre nincs 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíj tartozása,*

*f) a kérelmező nyilatkozatát arról, hogy a kérelem beadásának időpontjában az Önkormányzattal szemben helyi adó vagy más jogcímen tartozása nem áll fenn,*

*g) aláírt nyilatkozatot, melyben a kérelmező tudomásul veszi, hogy amennyiben a gépjárműadó tekintetében 30 napon túli tartozása keletkezik, úgy az engedélye visszavonásra kerül.*

*(3) A lakossági várakozási hozzájárulás, valamint a gazdálkodói várakozási hozzájárulás kiadásával kapcsolatos ügyek a* [*https://ugyfelablak.masodikkerulet.hu*](https://ugyfelablak.masodikkerulet.hu) *weboldalon működtetett e-ügyintézési rendszer igénybevételével, elektronikus úton is intézhetők.*

*(4) Az elektronikus ügyintézésre kizárólag a (3) bekezdésben megjelölt weboldalon az ügyfél regisztrációját követően van lehetőség.*

*(5) Az elektronikus úton benyújtott kérelemnek tartalmaznia kell:*

*a) e rendelet 8.§ (2) bekezdésének a)-f) pontjában megjelölt adatokat és nyilatkozatokat,*

*b) a kérelmező hozzájáruló nyilatkozatát ahhoz, hogy a kérelemben közölt személyes adatainak ellenőrzése és az engedélyre jogosultság feltételeinek megállapítása céljából az Önkormányzat polgármestere a személyi adat- és lakcímnyilvántartásból, a közúti közlekedési járműnyilvántartásból, továbbá a gépjárműadó, a helyi adó nyilvántartásból adatot igényeljen, valamint az említett nyilvántartásokat és a kiadott hozzájárulások nyilvántartását összekapcsolhassa,*

*c) a kérelmező beleegyező nyilatkozatát, amelyben tudomásul veszi, hogy amennyiben a gépjárműadó tekintetében 30 napon túli tartozása keletkezik, úgy az engedélye visszavonásra kerül.*

*(6) A papír alapon és az elektronikus úton benyújtott kérelemhez mellékelni kell*

*a) költségtérítés megfizetését igazoló átutalási megbízást vagy annak másolatát,*

*b) az illetékes önkormányzati adóhatóság igazolását a gépjárműadó megfizetéséről vagy az adómentességről, továbbá a gépjármű forgalomba tarthatóságát igazoló okmány másolatát, ha a gépjárművel kapcsolatos adóztatási feladatokat nem a Budapest II. kerületi önkormányzati adóhatóság látja el,*

1. *a munkáltatótól kizárólagos használatba kapott, a munkáltató által üzemben tartott, vagy lízingelt, vagy tartósan bérelt személygépkocsi esetén a munkáltató erről szóló igazolását.*

*(7) A kiadott hozzájárulás tartalmazza*

1. *az önkormányzat megnevezését, címerét, pecsétjének lenyomatát,*
2. *a hozzájárulás sorszámát,*
3. *a hozzájárulás érvényességi idejét,*
4. *az övezet, a zóna megnevezését,*
5. *a gépjármű gyártmányát, forgalmi rendszámát.*

*(8) A kiadott hozzájárulásokról nyilvántartást kell vezetni, amely tartalmazza:*

1. *a 8.§ (5) bekezdésének a) – c) pontjában és a 8.§ (7) bekezdésének b) – d) pontjában meghatározott adatokat,*
2. *a hozzájárulás cseréje, visszavonása esetén ennek tényét.*

*(9) A polgármester a kérelemről 5 munkanapon belül dönt. A polgármester döntése ellen – a határozat közlésétől számított 15 napon belül- fellebbezéssel a Képviselő-testülethez lehet fordulni.”*

**6. §**

Az R. melléklete helyébe jelen rendelet melléklete lép.

**7. §**

E rendelet a kihirdetést követő napon lép hatályba.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

## ÁLTALÁNOS INDOKOLÁS

Budapest Főváros II. Kerületi Önkormányzat Képviselő-testülete aII. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének (továbbiakban: **R.**) módosítása vált szükségessé a kerületi tulajdonú közterületeken kijelölt fizető övezet bővítése és a II. kerület területén lévő fizető várakozási övezetbe bevont várakozóhelyek számának növekedése, a lakossági és gazdálkodói várakozási hozzájárulások ügyintézése kapcsán az elektronikus ügyintézés bevezetése, valamint technikai jellegű módosítások miatt.

Melléklet a …/2016. (….) önkormányzati rendelethez

**A Budapest Főváros II. Kerületi Önkormányzat által a parkolási övezetbe bevont területek**

1. A Margit körút–Széna tér–Csalogány utca Bem rakpart által határolt terület, beleértve a határoló utakat és tereket és a Széll Kálmán tér.

1. A Margit körút – Széll Kálmán tér – Szilágyi Erzsébet fasor – Trombitás út – Garas utca –Marczibányi tér – Ribáry utca – Bimbó út – Ady Endre utca – Szemlőhegy utca – Rómer Flóris utca – Margit utca által határolt terület, beleértve – a Margit körút, a Széll Kálmán tér és a Marczibányi tér kivételével – a határoló utakat és tereket és a Mecset utca.
2. A Szilágyi Erzsébet fasor – Szilágyi Erzsébet fasornak a Pázsit utca és Házmán utca közötti szakasza - Gábor Áron utca – Pasaréti út – Radna utca – Herman Ottó út – Lorántffy Zsuzsanna út – Fillér utca – Lévay utca – Alvinci út – Bimbó út –Alsó Törökvész út – Eszter utca – Áldás utca – Szemlőhegy utca – Ady Endre utca – Bimbó út – Ribáry utca – Marczibányi tér – Garas utca–Trombitás út által határolt terület, beleértve – a Szemlőhegy utca, az Ady Endre utca, a Bimbó út, a Ribáry utca, a Garas utca és a Trombitás út kivételével – a határoló utakat és tereket.
3. A Margit körút – Margit utca – Rómer Flóris utca – Szemlőhegy utca- Józsefhegyi utca – Csejtei utca – Pusztaszeri út – Szépvölgyi út – Árpád fejedelem útja által határolt terület, beleértve a határoló utakat és tereket.